2.  ลักษณะการประกอบธุรกิจ

บริษัทฯ จดทะเบียนดำเนินธุรกิจเมื่อปี พ.ศ. 2527
ดำเนินธุรกิจเป็นผู้ผลิตและจำหน่ายอาหารสำเร็จรูปตามตำรับอาหารไทยพื้นบ้านที่แปรรูปจากเนื้อสุกร
และอาหารทะเล ต่อมาได้แปรรูปเป็นบริษัทมหาชน

จดทะเบียนในตลาดหลักทรัพย์แห่งประเทศไทยเมื่อปี พ.ศ. 2537
โดยออกหุ้นใหม่เพื่อจำหน่ายให้แก่นักลงทุนในตลาดหลักทรัพย์เมื่อเดือนเมษายน 2536
การดำเนินงานอยู่ในรูปแบบของกลุ่มบริษัท โดยมีบริษัทย่อย 3 บริษัท

(ถือหุ้นมากกว่าร้อยละ 50 ในแต่ละบริษัท) และบริษัทร่วม 2 บริษัท (ถือหุ้นต่ำกว่าร้อยละ 50
แต่ไม่น้อยกว่าร้อยละ 20 ในแต่ละบริษัท)
บริษัทย่อยและบริษัทร่วมได้รับการก่อตั้งเพื่อทำหน้าที่ป้อนวัตถุดิบหลักตามความต้องการของบริษัทแม่
และการจัดจำหน่ายภายในประเทศในรูปแบบต่าง ๆ การส่งออก การวิจัยตลาด
และการแปรรูปอาหารทะเล การประกอบธุรกิจทั้งกลุ่ม จึงมีลักษณะการประกอบการแบบเบ็ดเสร็จ
เป็นกระบวนการที่ครบวงจรตั้งแต่

ต้นทางโดยเฉพาะอย่างยิ่ง การทำฟาร์มสุกรพันธุ์ เพื่อมีแหล่งผลิตวัตถุดิบหลักเป็นของตนเอง
การแปรรูปอาหารทะเลสด การคิดค้นผลิตภัณฑ์และการปรุง การบรรจุ
และการจัดจำหน่ายทางช่องทางต่าง ๆ

2.1 การเปลี่ยนแปลงและพัฒนาการที่สำคัญ

บริษัทฯ มีการเปลี่ยนแปลงแนวทางการประกอบการและพัฒนาการที่สำคัญต่าง ๆ เป็นลำดับดังนี้

  - พ.ศ. 2546  ขายส่วนลงทุนในบริษัทผลิตภัณฑ์อาหาร ส.ขอนแก่น (เซินเจิ้น) จำกัด
  จนเหลือสัดส่วน

  การถือหุ้น 15% ของทุนจดทะเบียน เนื่องจากนักลงทุนท้องถิ่นต้องการเพิ่มสัดส่วน

  การลงทุนในโครงสร้างพื้นฐานเพิ่มขึ้น

-   ลงทุนในบริษัท ไทยฟู้ดอินดัสทรี จำกัด ในสัดส่วนการถือหุ้นร้อยละ 60 เพื่อเป็น

  ช่องทางเข้าสู่ตลาดใน SEGMENT ของฟาสท์ฟู้ด

-   ลงทุนในบริษัท เอส เค เค ฟู้ด จำกัด ในสัดส่วนการถือหุ้นร้อยละ 62.84
    เพื่อให้มีอำนาจเบ็ดเสร็จในการควบคุมส่วนย่อยของตลาดสดทั่วประเทศ ที่บริษัทฯ
    มีส่วนแบ่งตลาดอยู่

  - พ.ศ. 2547 เริ่มผลิตอาหารประเภทขบเคี้ยวจากเนื้อสุกร ซึ่งเป็นการขยายฐานผลิตภัณฑ์ใหม่

พร้อมทั้งแต่งตั้งบริษัท ดีทแฮล์ม จำกัด เป็นตัวแทนจำหน่ายแต่เพียงผู้เดียวในประเทศไทย

  - พ.ศ. 2548 พัฒนาผลิตภัณฑ์อาหารประเภทขบเคี้ยวให้มีความหลากหลายยิ่งขึ้น อาทิ
  พัฒนาหมูอบแห้งเตรียมออกจำหน่ายภายใต้ตรา “ อองเทร่ ” เพื่อออกตลาดในปี 2549
  ในขณะเดียวกันก็ได้พัฒนาอาหารขบเคี้ยวจากวัตถุดิบอาหารทะเล เช่น กุ้งแผ่นกรอบ
  และปลาแผ่นกรอบ

  เพื่อเตรียมออกตลาดในปี 2549

  - พ.ศ. 2549 มีการลงทุนนำเครื่องจักรที่ทันสมัยมาผลิตแหนมและหมูยอแทนแรงงาน
  ซึ่งสามารถลดอัตราแรงงานได้ประมาณ 25% ของอัตราเดิม

  - พ.ศ. 2550 เตรียมจัดตั้ง Franchisee ในประเทศสาธารณรัฐโปแลนด์
  เพื่อผลิตสินค้าภายใต้ตรา

  “ ส. ขอนแก่น ” และตราอื่นที่บริษัทฯ จะจดทะเบียนขึ้นในภายหลังเพื่อผลิต และจำหน่ายใน EU
  รวมทั้งส่งออกไปจำหน่ายในประเทศนอกกลุ่ม EU ทั้งนี้
  เป็นการแก้ปัญหาเรื่องข้อจำกัดการนำเข้าผลิตภัณฑ์ที่แปรรูปจากสุกร และแก้ปัญหาเรื่อง

  ค่าเงินบาทแข็ง ซึ่งไม่เป็นคุณต่อการส่งออก

2.2 อำนาจการควบคุมบริษัท

การบริหารจัดการกิจการต่าง ๆ ของบริษัทฯ อยู่ภายใต้การกำหนดนโยบายของคณะกรรมการของ

บริษัทฯ ซึ่งมีจำนวน 7
ท่านมอบหมายให้ประธานเจ้าหน้าที่บริหารเป็นผู้มีอำนาจในการบริหารจัดการให้เป็นไป

ตามเป้าหมายและวัตถุประสงค์ ส่วนงานด้านตรวจสอบก็มีการแต่งตั้งคณะกรรมการตรวจสอบ
ซึ่งประกอบด้วย

กรรมการอิสระรวมทั้งหมด 3 ท่านทำหน้าที่กำกับดูแลด้านการควบคุมภายใน
และการปฏิบัติตามกฎเกณฑ์ของ

ทางการ และข้อบัญญัติของกฎหมายต่าง ๆ ที่เกี่ยวข้อง เพื่อให้การดำเนินงานของบริษัทฯ
โดยรวมอยู่ภายในหลักการ

ของบรรษัทภิบาลที่ดี มีความโปร่งใสตามแนวทางของตลาดหลักทรัพย์แห่งประเทศไทย
และคณะกรรมการกำกับ-

หลักทรัพย์และตลาดหลักทรัพย์

2.3 ภาพรวมของการประกอบธุรกิจของบริษัทฯ บริษัทย่อยและบริษัทร่วม

การประกอบธุรกิจของบริษัททั้งกลุ่มฯ ในภาพรวมมีลักษณะที่เป็นการแบ่งแยกภาระหน้าที่

ซึ่งมิได้เชื่อมโยงกันโดยตรงออกจากกัน เพื่อความคล่องตัวในการบริหารจัดการ
และเป็นการกระจายความเสี่ยง

ในหลาย ๆ ด้าน โดยเฉพาะอย่างยิ่ง ความเสี่ยงด้านแรงงาน ความเสี่ยงด้านการลงทุน
และความเสี่ยงด้านภาวะเศรษฐกิจ ทั้งนี้ โดยมีเป้าหมายรวมเพียงหนึ่งเดียว
คือการเสริมสร้างให้การประกอบการโดยรวมของ

บริษัท อุตสาหกรรมอาหาร ส.ขอนแก่น จำกัด (มหาชน) มีความมั่นคงโดยทั่วไป ทั้งในด้านวัตถุดิบ
การผลิต

และการตลาด

โครงสร้างการถือหุ้นภายในกลุ่มฯ

  ------------------------------------------- ---------------------- --------- ---------
  บริษัทย่อยและบริษัทร่วม                           สัดส่วนการถือหุ้นของบริษัทฯ             
                                              (%)                              

                                              ทางตรง                 ทางอ้อม    รวม

  1. บริษัท ส. ปศุสัตว์ จำกัด                       90                     2.93      92.93

  2. บริษัท เอส เค เค ฟู้ด จำกัด                   88.11                  3.49      91.60

  3. บริษัท มหาชัยฟู้ดโปรเซสซิ่ง จำกัด                50.47                  43.12     93.59

  4. บริษัท สี่มุมเมือง จำกัด                        49                               49

  5. บริษัท เพรสซิเด๊นท์ อินเตอร์เทรด จำกัด           48                               48
  ------------------------------------------- ---------------------- --------- ---------

ในด้านรายได้นั้น ทั้งกลุ่มฯ มีโครงสร้างรายได้ดังนี้

[]

2.4 เป้าหมายในการดำเนินธุรกิจ

บริษัทฯ
มีเป้าหมายที่จะผลิตอาหารเพื่อตอบสนองความต้องการของสังคมไทยที่ได้เปลี่ยนแปรไปตามกระแสบริโภคของสังคมโลก
อาทิ อาหารประเภทที่ง่ายต่อการบริโภค
หาซื้อได้ทั่วไปในราคาที่พอเพียงกับฐานะทางเศรษฐกิจและมีคุณค่าทางอาหาร เช่น
อาหารประเภทพร้อมรับประทาน หรือพร้อมอุ่นรับประทานและ

ที่สำคัญก็คือการพัฒนาอาหารไทยให้ผลิตได้ในเชิงอุตสาหกรรม ลดการพึ่งพาแรงงาน
ซึ่งนับวันจะมีราคาแพง

และหายาก นอกจากนี้ บริษัทฯ
ยังมีเป้าหมายที่จะแตกความหลากหลายของสินค้าจากอาหารขบเคี้ยวที่แปรรูป

จากเนื้อสุกรไปสู่อาหารขบเคี้ยวที่แปรรูปจากอาหารทะเล

บริษัทฯ มีกำหนดจัดตั้งฐานการผลิตโดยร่วมมือกับผู้ผลิตที่ประเทศสาธารณรัฐโปแลนด์
เพื่อผลิตอาหารประเภท ลูกชิ้น แหนม หมูยอ เพื่อป้อนตลาดคนเอเชีย
ซึ่งมีจำนวนประชากรนับหลายล้านคน นอกจากนี้ จะยังมีแผนส่งอาหารเหล่านี้ไปยังเป็นประเทศนอก
EU เช่น ประเทศสหรัฐอเมริกา ออสเตรเลีย
ซึ่งมีข้อห้ามการนำเข้าผลิตภัณฑ์อาหารแปรรูปจากเนื้อสุกรที่ผลิตในประเทศไทย
แต่ไม่ห้ามกรณีผลิตภัณฑ์อาหารชนิดเดียวกัน

ที่ผลิตในประเทศที่เป็นภาคีของสหภาพยุโรป (EU) ทั้งนี้ จะสามารถดำเนินการได้ตั้งแต่กลางปี
2551 เป็นต้นไป